Herák, Ján, poslanec NR SR (2020-09-29):
Ďakujem pekne, pán predsedajúci. Vážení poslanci, kolegovia, pani navrhovateľka, spravodajca, dovoľte mi tiež veľmi v krátkosti výstižne po obsahovej stránky sa tiež vyjadriť k návrhu zákona. Verím tomu, že mnohí z vás ste už unavení a možno si aj poviete, že už sa točíme okolo toho istého, ale rád by som upozornil na, na ten psychický dopad. Psychický dopad, o ktorom sme sa ani jeden z nás teda nezmienili, a teda nikto nemal potrebu sa k tomu vyjadriť. Ale ešte predtým by som parafrázoval pána predsedu organizácie Úsmev ako dar, ako zároveň detského lekára pána prof. Mikloška, ktorého podľa mňa mnohí z vás poznáte, a venuje sa roky po odbornej stránke, po obsahovej stránke, práve prenatálnemu obdobiu. Dieťa, resp. život začne vnímať tú emocionálnu komunikáciu od začiatku, resp. vníma, to racionálne začne vnímať od šiesteho mesiaca na úrovni učenia sa. Čo sa týka prvej mozgovej komunikácii, to život, alebo teda dieťa, embryo začne vnímať od 28. dňa a od tretieho mesiaca sú prvé teda náznaky tlkotu srdca. A preto sa pýtam, či teda matka alebo teda žena, kvôli týmto bodom sa teda rozhodne alebo nerozhodne ísť na teda umelé prerušenie, teda na interrupciu. Ale ako som sa zmienil na začiatku, rád by som teda sa zmienil o tom psychickom dopade ženy. Som presvedčený o tom, lebo vychádzam zo skúseností, nakoľko som roky pracoval naozaj so zraniteľnými osobami a s klientkami, ktoré sa ocitli naozaj na okraji spoločnosti častokrát, a už keď sa rozhodli ísť na samotnú interrupciu, tak po čase sa mi zmienili o tom, že to má brutálny psychický dopad na ich zdravie. Častokrát tie ženy, matky, jednoducho, jednoducho sa uchyľovali k nejakým depresiám, k suicidálnym, k sebapoškodzovacím teda záležitostiam. Samozrejme, ako som vravel, to sú depresie, psychiatrická teda liečba, dokonca rôzne psychické poruchy, poruchy správania a na toto sa naozaj zabúda. A práve preto, ako som sa zmienil dneska vo viacerých faktických poznámkach, skutočne tento návrh a ja už sa nechcem omieľať, ale ešte raz, my nič nezakazujeme. Žiadnej matke, žene nezakazujeme, aby na tú interrupciu neišla. Je to naozaj slobodné rozhodnutie na každej matke. A, a práve tento návrh Aničky, ako aj ďalších poslancov za OĽANO, jednoducho len ponúkate možnosti, aby tá matka mala možnosť z tých 46 hodín sa rozhodnúť na 96 hodín, a okrem iného teda aj iné možnosti, ktoré tej matke umožnia, jednoducho umožnia sa rozhodnúť a podstúpiť tak ťažkú, ťažkú teda alebo ťažký okamih vo svojom živote. Dnes napríklad pán poslanec Dostál, ak sa nemýlim, pán Žiak sa vyjadril alebo zmienil sa, že ak sa žena rozhodne ísť na interrupciu, tak v tom okamihu to považuje za, za jej najlepšie rozhodnutie. Mal som potrebu sa vyjadriť, pretože, možno v tom okamihu pre tú ženu, to je pre ňu najľahšie, alebo teda najlepšie vykúpenie, ale, opakujem, zase ten psychický dopad, o tom sa málo rozpráva a jednoducho tá matka alebo žena jednoducho práve po čase jednoducho zistí, že urobila chybu. Samozrejme, ja nechcem paušalizovať, a nechcem všetky ženy hádzať do jedného vreca, ale jednoducho toto vyjadrenie pána poslanca Žiaka považujem naozaj za absolútne neopodstatnené. A zase vychádzame zo skúseností, že bývalé odchovankyne, ktorí, ktoré boli v centrách, tak veľmi túžili aj možno z prirodzeného hľadiska, tým, že nemali vlastných rodičov, alebo teda mali, ale jednoducho sa ich vzdali a tak ďalej. A mnoho teda tých objektívnych faktov. Ale čo chcem povedať, je, že tie domováčky tak túžia veľmi po, po dieťati, ale nemali oporu. Skutočne nemali oporu ani v rodičoch, nemali oporu v súrodencoch, jednoducho nemali oporu žiadnu, a preto sa rozhodli mnohé ísť na samotnú interrupciu. Ale dnes ten návrh zákona jednoducho ponúka, skutočne ponúka tie možnosti a som vďačný, že tie ženy mnohé teraz, hovorím teda o bývalých odchovankyniach, sa rozhodli neísť na tú interrupciu a dnes žijú plnohodnotným, naozaj tým rodičovským ukážkovým spôsobom. Čiže to len k tomu, pánovi poslancovi Žiakovi, a ja nechcem, samozrejme, na neho útočiť, lebo si ho vážim ako poslanca, ako inteligentného muža, len som mal potrebu sa aj k tejto téme vyjadriť. Dnes som sa tiež zmienil viackrát a tiež by som to povedal takto verejne nahlas, toto nie je téma, je to mimoriadne citlivá téma, ale nie je to téma liberalizmu a nie je to téma ani konzervatívneho spôsobu. Toto je hodnotová otázka. Hodnotová otázka, ktorá jednoducho nemá nič spoločné s liberálnym ani s konzervatívnym spôsobom, a práve preto, ja naozaj by som bol nerád, aby zbytočne istí poslanci, a pri všetkej úcte aj, vy pani poslankyňa Cigániková, máte takú potrebu rozdeľovať alebo polarizovať spoločnosť. Nemyslím si, že toto je správne, ja vám to, dobre, hovorím možno ako novopečený poslanec, ktorý nemá také skúsenosti ako vy, ale dovolím si to hovoriť ako veriaci človek, nemyslím si, že toto, čo robíte, lebo máte brutálne mediálny výtlak, média majú o vás obrovský záujem, ale toto nie je správne. Toto je polarizovanie spoločnosti a opakujem, toto nemá nič spoločné s liberálnym ani s konzervatívnym spôsobom. Je to hodnotová otázka, a je to, a keď sa, opakujem, sa tá žena rozhodne ísť na interrupciu, tak je to len na jej rozhodnutí. Čiže som za ochranu života, určite zahlasujem za – bez pochýb – a podporím tento návrh zákona, pretože, opakujem, nezakazuje, neprikazuje žene, a my ani jednej žene, matke, nebudeme držať ruky a nebudeme zakazovať, aby na tú interrupciu neišla. O tom som sa viackrát zmienil. Ako poslednú vec, aby som teda nebol zdĺhavý, ja som otec, tiež som bývalým odchovancom, však to teda už o mne všetci, mnohí aj viete. Netajím sa absolútne tým. Mám osemmesačnú dcérku a som vďačný, že moja mat... moja manželka (povedané so smiechom) sa nerozhodla pre interrupciu a mali sme tiež kopec možno objektívnych faktov, ale sme sa rozhodli, že ideme do toho spoločného boja. Ja chcem preto vyzvať všetkých, mladé aj opustené matky, ktoré sú v takom, v takej kolíznej situácii a lavírujú, či teda ísť, alebo neísť, dnes tu ponúkame za OĽANO na čele poslankyne Aničky Záborskej návrh, ktorý je podporný, ktorý ponúka skutočne, ale skutočné opatrenie, ktoré ochránia nevinný život, nevinné dieťa, ktoré absolútne za to nemôže. Čiže podporím tento zákon a opakujem, nerobme si z tohto mediálny výtlak, lebo je to mimoriadne veľmi citlivá téma.	Ďakujem pekne. (Potlesk.)